Nafarroako Parlamentuko Mahaiak, 2023ko urtarrilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Sodena, CEN eta Albyn Medicalek soberan gelditutako maskarei irtenbide bat emate aldera izandako bilerei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Sodena, GEN eta Albyn Medicalen artean egindako bilkuren datak, maskarak erosteko akordioko soberakinei irteera emateko konponbideei buruzkoenak, 2020ko uztailaren 1ean jakin ostean stocka zegoela eta ez zitzaiola inolako irteerarik ematen ari.

Iruñean, 2022ko abenduaren 22an

Foru parlamentaria: Cristina Ibarrola Guillén